Un copil de trei ani din Botoșani a murit în drum spre spital. Ambulanța venită la intervenție nu avea medic.
Copilul de trei ani și jumătate și-a pierdut conștiința, iar părinții au sunat imediat la 112. Prima ambulanța care a fost trimisă în urma apelului de urgență nu avea medic. Reprezentanții Serviciului Județean de Ambulanță au decis să trimită un echipaj cu asistent medical deoarece părinții copilului au confirmat că băiatul avea puls..
Un copil de trei ani și jumătate a murit noaptea trecută în județul Botoșani. Prima ambulanța care a fost trimisă în urma apelului de urgență nu avea medic. Reprezentanții Serviciului de Ambulanță susțin că au fost informați de părinți că victima are puls și de aceea au luat această decizie.Incidentul a avut loc în noaptea de miercuri spre joi în județul Botoșani. Copilul de trei ani și jumătate și-a pierdut cunoștința, iar părinții au sunat imediat la 112.Reprezentanții Serviciului Județean de Ambulanță au decis să trimită un echipaj cu asistent medical deoarece părinții copilului au confirmat că băiatul avea puls. Echipajul care a ajuns la copil a constatat că victima era în stop cardio respirator și a solicitat o ambulanță cu medic."Apelul de urgență a fost la ora 23.26. În trei minute a fost trimisă în misiune. Părinții au confirmat că avea puls copilul, au fost trei convorbiri între dispecerat și tatăl copilului. Părinții au spus că vin în întâmpinarea ambulanței, noi nu solicităm așa ceva. Localitatea se află la 50 de kilometri distanță, s-au întâlnit la Cerbu. Copilul era fără activitate cardiacă, el a fost preluat în stop cardio respirator. A fost chemat al doilea echipaj, cu medic. După ce a ajuns, a continuat resuscitarea", a declarat, la solicitarea MEDIAFAX, Nicușor Curteanu, reprezentantul SAJ Botoșani.Cei de la Serviciul de Ambulanță mai spun că pe tură nu sunt decât două echipaje cu medic."Nu trimitem preventiv ambulanță cu medic. Au fost trei conversații cu tatăl copilului care a spus că el, copilul, are puls. Pe o tură sunt două ambulanțe cu medic", a precizat Nicușor Curteanu.În acest caz ar putea fi deschisă o anchetă.